Colin Edwin

Colin Edwin (* 2. júl 1970, Melbourne, Austrália) je austrálsky rockový hudobník. Od decembra 1993 pôsobí v britskej progresívne rockovej skupine Porcupine Tree na pražcovej, ako aj bezpražcovej basovej gitare, kontrabase a na guimbri. Okrem progresívneho rocku je fanúšikom džezu. Aj jeho štýl hrania na basovú gitaru je ovplyvnený džezovou technikou. Na hru využíva pražcové, ako aj bezpražcové gitary. 

V decembri v roku 1993 sa Colin Edwin stal členom kapely, ktorú ako vlastný projekt z názvom Porcupine Tree založil šesť rokov predtým anglický multi-inštrumentalista Steven Wilson. V tejto skupine hrá Edwin na basovú gitaru, kontrabas a na pôvodne indický strunový hudobný nástroj, ktorý sa nazýva guimbri (niekedy aj gimbri, alebo sintir). Edwin sa Wilsonom pozná už od školy. Vyjadril sa, že spolu so Stevenom začal spoznávať hudbu a jej štýly. 

Spolu s anglickým džezovým a progresívnym rockovým hudobníkom Geoffom Leighom od roku 1997 hráva a nahráva albumy v projekte Ex-Wise Heads, ktorý zlučuje džez, rock, etnické, ambientné a post-moderné vplyvy. Je tiež členom projektu Random Noise Generator hrajúceho hudbu ovplyvnenú metalovými štýlmi a hrá aj v skupine Metallic Taste of Blood.   

V roku 2001 Edwin hral na kontrabase v ďalšom hudobnom projekte, ktorý Steven Wilson spolu so spevákom Timom Bownessom založil pod názvom No-Man. Nahrával s nimi album Returning Jesus.

Diskografia 
 s Porcupine Tree
 2002 - In Absentia
 2005 - Deadwing
 2005 - Fear of a Blank Planet
 2009 - The Incident

 Ex-Wise Heads
 1998 - Everything Is Hear
 2000 - No Grey Matter 
 2002 - Time And Emotion Study
 2006 - Holding Up The Sky
 2007 - Celestial Disclosure
 2008 - Liquid Assets
 2011 - Schemata

 sólové projekty
 2009 - Third Vessel

Referencie

Iné projekty

Zdroje 
 

Žijúci ľudia
Austrálski rockoví basgitaristi
Austrálski kontrabasisti
Porcupine Tree
Osobnosti z Melbourne